《凤凰台》
明代·刘存业

城中几许佳山水，胜日来游只凤台。若个诗人忙下马，旧时花雨忆衔杯。

啼禽碧树森瑶室，遗履仙坛翳紫苔。门外纷纷满尘土，方知此景是蓬莱。

作者简介：刘存业（一四六〇 — 一五〇六年），字可大，号简庵。东莞人。明孝宗弘治三年（一四九〇年）进士一甲第二，授翰林编修，选充经筵官。六年，疏归养母。十年，以母命赴朝。越年，复乞归。武宗即位，赴京仍任经筵官，纂修《孝宗实录》。正德元年五月，卒于官，年四十七。有《简庵稿》。明崇祯《东莞县志》卷五、清道光《广东通志》卷二七六有传。